CELEX: 62010TN0542
Language: hu
Date: 2010-11-22 00:00:00
Title: T-542/10. sz. ügy: 2010. november 22-én benyújtott kereset — XXXLutz Marken kontra OHIM — Meyer Manufacturing (CIRCON)

29.1.2011   
            
            
               HU
            
            
               Az Európai Unió Hivatalos Lapja
            
            
               C 30/50
            
         2010. november 22-én benyújtott kereset — XXXLutz Marken kontra OHIM — Meyer Manufacturing (CIRCON)
   (T-542/10. sz. ügy)
   ()
   2011/C 30/89
   A keresetlevél nyelve: német
   
      Felek
   
   
      Felperes: XXXLutz Marken GmbH (Wels, Ausztria) (képviselő: H. Pannen ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Meyer Manufacturing Co. Ltd (Hong Kong, Kína)
   
      Kereseti kérelmek
   
   
               —
            
            
               A Törvényszék helyezze hatályon kívül a Belső Piaci Harmonizációs Hivatal (védjegyek és formatervezési minták) első fellebbezési tanácsa által az R 40/2010-1 sz. ügyben 2010. szeptember 3-án hozott határozatot;
            
         
               —
            
            
               a Törvényszék az OHIM-ot kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a „CIRCON” szóvédjegy a 7., 11. és 21. osztályba tartozó áruk vonatkozásában.
   
      A felszólalási eljárásban hivatkozott védjegy vagy megjelölés jogosultja: Meyer Manufacturing Company Limited.
   
      A hivatkozott védjegy vagy megjelölés: a „CIRCULON” szóvédjegy a 11. és 21. osztályba tartozó áruk vonatkozásában.
   
      A felszólalási osztály határozata: a felszólalási osztály a felszólalást részben elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009/EK rendelet (1) 8. cikke (1) bekezdése b) pontjának megsértése, mivel az ütköző védjegyek között nem áll fenn az összetévesztés veszélye, valamint a 207/2009/EK rendelet 76. cikke (2) bekezdése második mondatának megsértése, mivel a fellebbezési tanács a döntésében olyan tényeket vett figyelembe, amelyeket a fellebbezési tanács előtti eljárásban részt vevő másik fél nem terjesztett elő.
   
      (1)  A közösségi védjegyről szóló, 2009. február 26-i 207/2009/EK tanácsi rendelet (HL 2009. L 78., 1. o.).